สนามกีฬาออซอดี

สนามกีฬาออซอดี (; ‎) เปิดตัวในชื่อ สนามกีฬาออร์ยอเมฮร์ (; ‎) เป็นสนามกีฬาแห่งชาติ และสนามเหย้าของฟุตบอลทีมชาติอิหร่าน และเป็นสนามเหย้าของเอสเทกลอล และ ทีมเพร์สโพลีส ในลีกสูงสุดของอิหร่าน  โดยใช้มาตั้งแต่ปี ค.ศ. 1975 เดิมมีชื่อว่า สนามกีฬาออร์ยอเมฮร์  (Aryamehr Stadium; ورزشگاه آریامهر‎) ตั้งอยู่ในเขตอัคบาตาน กรุงเตหะราน ประเทศอิหร่าน เป็นส่วนหนึ่งของออซอดีสปอร์ตคอมเพล็กซ์Azadi Sport Complex

สนามกีฬาออซอดีมีความจุทั้งหมด 95,225 คน ถือเป็นสนามฟุตบอลที่เคยมีความจุเป็นอันดับ 4 ของโลก และเคยมีความจุเหนือกว่าสนามกีฬาเวมบลีย์ ของสหราชอาณาจักร และถือเป็นอันดับ 3 ของทวีปเอเชีย รองมาจาก รุงนาโดเมย์เดย์สเตเดียม ของเกาหลีเหนือ (ความจุ 150,000 คน) และซอลต์เลคสเตเดียม ของอินเดีย (ความจุ 120,000 คน) ถูกใช้เป็นสนามแข่งขันหลักในกีฬาเอเชียนเกมส์ 1974 (ครั้งที่ 7)

เริ่มก่อสร้างตั้งแต่วันที่ 1 ตุลาคม ค.ศ. 1970 และเปิดใช้อย่างเป็นทางการในวันที่ 1 กันยายน ค.ศ. 1974 ใช้เงินในการก่อสร้างสูงถึง 1,163,944 ยูโร (ประมาณ 4,888,564,800 บาท) โดยมี อับดอล-อาซิซ ฟาร์มานฟาร์เมียน สถาปนิกที่มีชื่อเสียงเป็นอันดับต้น ๆ ของประเทศอิหร่านเป็นผู้ออกแบบ และใช้คนงานก่อสร้างถึง 100,000 คน

มีสถิติยอดผู้ชมสูงสุดอยู่ที่ 128,000 คน  ในเกมฟุตบอลโลก 1998 รอบเพลย์ออฟ โซนเอเชีย นัดแรกที่อิหร่าน เป็นเจ้าภาพพบกับ ออสเตรเลีย เมื่อวันที่ 22 พฤศจิกายน ค.ศ. 1997 

สมาพันธ์ฟุตบอลแห่งเอเชีย (AFC) ได้จัดให้สนามกีฬาออซอดีเป็นสนามอยู่ในระดับ 5 ดาว เป็นสนามที่ทีมคู่แข่งมักพบเสียงเชียร์ของแฟนฟุตบอลเจ้าถิ่นทำให้เกิดความหวาดหวั่น จนได้รับฉายาว่าเป็น "ดินแดนที่น่ากลัวของทีมเยือน"อาซาดี้ สเตเดี้ยมสมรภูมิรบของอิหร่าน คอลัมน์ : คอลัมน์ลีกไทย โดย.. นนท์นี่คุง จากสยามสปอร์ต และเสียงวูวูเซลาที่ดังมากคล้ายกับเสียงผึ้ง ทำให้บางครั้งมีผู้เรียกสนามนี้เป็น "ฝูงผึ้ง"bugaga.ru — 25 самых пугающих стадионов в мире (25 Most intimidating stadiums in the world) In Russian

อ้างอิง

แหล่งข้อมูลอื่น

เว็บไซต์อย่างเป็นทางการของสนาม

หมวดหมู่:สนามฟุตบอลในประเทศอิหร่าน
หมวดหมู่:สโมสรฟุตบอลเพร์สโพลีส
หมวดหมู่:สโมสรฟุตบอลเอสเทกลอล
หมวดหมู่:สนามกีฬาแห่งชาติ
หมวดหมู่:สิ่งก่อสร้างในเตหะราน
หมวดหมู่:กีฬาในเตหะราน